Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: egyéni cég esetén a számvitelrõl szóló 2000. évi C. törvény (a továbbiakban: Sztv.) tekintetében szervezetsemleges szabályozás jönne létre. Az egyéni cég az Sztv. hatálya
Paragraph Index: 835

16. Mivel az egyéni cég a Csõdtörvény hatálya alá tartozna, fizetésképtelensége esetére is a Csõdtörvény lenne az irányadó. Ugyancsak alkalmazandóak lesznek egyéni cég esetén a fenyegetõ fizetésképtelenségre vonatkozó felelõsségi szabályok. E szerint a hitelezõ vagy a felszámoló a felszámolási eljárás ideje alatt keresettel kérhetné a bíróságtól annak megállapítását, hogy az egyéni cég tagja a fizetésképtelenséggel fenyegetõ helyzet bekövetkeztét követõen ügyvezetési feladatait nem a hitelezõk érdekeinek elsõdlegessége alapján látta el, és ezáltal az egyéni cég vagyona a keresetben meghatározott mértékben csökkent. A fizetésképtelenséggel fenyegetõ helyzet bekövetkezte az az idõpont, amelytõl kezdve az egyéni cég tagja elõre látta vagy ésszerûen elõre láthatta, hogy az egyéni cég nem lesz képes esedékességkor kielégíteni a vele szemben fennálló követeléseket.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes